OpenLLM-France/wikimedia huggingface dataset:
# Udo Schwertmann

Udo Schwertmann (Stade, Baixa Saxònia, Alemanya, 1927) va ser un geòleg alemany conegut per les seves investigacions sobre els òxids de ferro.
Després de la seva graduació l'any 1945 va completar els estudis cursant horticultura i química a Hannover. El 1961, es va especialitzar en minerals d'argila en sòls i sediments, i el 1964 va esdevenir professor titular i director de l'Institut de Ciència del Sòl a la Universitat Tècnica de Berlín. Des de 1970 fins a la seva jubilació l'any 1995 va treballar al Departament de Ciència del Sòl de la Universitat Tècnica de Múnic.
És autor de més de 250 publicacions de ciències del sòl i diverses monografies i manuals. És coautor de diverses edicions del llibre de text estàndard alemany Scheffer / Schachtschabel (Llibre de Text de la Ciència del Sòl). Amb el llibre Els òxids de ferro, escrit conjuntament amb Rochelle Cornell, va basar la seva investigació sobre les condicions de formació i les formes d'òxids de ferro en sòls.
La schwertmannita, un mineral, va ser anomenat en honor seu l'any 1994. El 1996 va ser nomenat doctor honoris causa per la Universitat de Kiel. A més, ha estat guardonat amb la Medalla de Philippe Duchaufour de la Unió Europea de Geociències.

## Referències

* ↑ https://portal.dnb.de/opac.htm?method=simpleSearch&query=122323114
* ↑ American Mineralogist, Band 80, S. 845–850, 1995 PDF, 1,0 MB
* ↑ «Pioneer in Clay Science Lecturer» (en anglès). Clay Minerals Society. Arxivat de l'original el 2010-05-12. [Consulta: 7 maig 2010].
# Equació de Riccati

En matemàtiques, una equació de Riccati és qualsevol equació diferencial de la forma:
    $y'=q_{0}(x)+q_{1}(x)\,y+q_{2}(x)\,y^{2}$
on q$_0$, q$_1$ i q₂ són funcions reals, sovint escollides de forma que siguin contínues en un mateix intèrval. L'equació rep el nom el matemàtic italià Jacopo Francesco Riccati (1676-1754), qui el 1720 la presentà, en una forma lleugerament diferent, al seu amic Giovanni Rizzetti.
L'equació de Riccati no es pot tractar per les tècniques elementals de solució d'equacions diferencials. El procediment de solució és el següent. Si es pot trobar una solució particular y$_1$, la solució general serà
    $y=y_{1}+u\,$
I ara, substituint
    $y_{1}+u\,$
a l'equació de Riccati s'obté:
    $y_{1}'+u'=q_{0}+q_{1}\cdot (y_{1}+u)+q_{2}\cdot (y_{1}+u)^{2}$
i com
    $y_{1}'=q_{0}+q_{1}\,y_{1}+q_{2}\,y_{1}^{2}$
    $u'=q_{1}\,u+2\,q_{2}\,y_{1}\,u+q_{2}\,u^{2}$
o
    $u'-(q_{1}+2\,q_{2}\,y_{1})\,u=q_{2}\,u^{2},$
que és una equació diferencial de Bernoulli. Malauradament, y$_1$ s'ha de trobar fent alguna suposició. La substitució necessària per solucionar aquesta equació de Bernoulli és
    $z=u^{1-2}={\frac {1}{u}}$
I substituint
    $y=y_{1}+{\frac {1}{z}}$
directament a l'equació de Riccati, obtenim l'equació lineal:
    $z'+(q_{1}+2\,q_{2}\,y_{1})\,z=-q_{2}$
Llavors la solució general de l'equació de Riccati es pot escriure com
    $y=y_{1}+{\frac {1}{z}}$
on z és la solució general de l'equació lineal anterior.

## Enllaços externs

* L'equació de Riccati a EqWorld: The World of Mathematical Equations. (anglès)
# Leucoraja virginica

Leucoraja virginica és una espècie de peix de la família dels raids i de l'ordre dels raïformes.

## Hàbitat

És un peix marí, de clima subtropical i bentopelàgic que viu entre 104-117 m de fondària.

## Distribució geogràfica

Es troba a l'oceà Atlàntic nord-occidental.

## Observacions

És inofensiu per als humans.

## Referències

* ↑ Malm A. W., 1877. Göteborgs och Bohusläns fauna, Ryggradsdjuren. Göteborg. Göteborgs Bohusläns Fauna . 1-674.
* ↑ BioLib (anglès)
* ↑ «Leucoraja virginica». Catalogue of Life. (anglès) (anglès)
* 1 2 3 FishBase (anglès)

## Bibliografia

* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Enllaços externs

* uBio (anglès)
# Contadina de Asís

Contadina de Asís és un quadre realitzat amb pintura a l'oli l'any 1888 pel pintor valencià Joaquim Sorolla i Bastida.

## Descripció

Pintat durant la jubilació del pintor a Asís, es tracta d'un retrat femení que va significar el principi de la seva pintura realista: els colors tradicionals de la pintura acadèmica, càlids i torrats, deixen pas a gammes més lluminoses, introduïdes pels impressionistes. Hi apareix una camperola, de bust i girant lleument el cap cap a la dreta, que es retalla sobre un paisatge esquitxat de roselles. El seu cap es cobreix amb un mocador vermell nuat a la nuca i la seva brusa blanca apareix coberta per un cosset, també vermell.

## Referències

* ↑ «Red Digital de Colecciones de Museos de España - Contadina de Asís» (en castellà). ceres.mcu.es. [Consulta: 25 novembre 2018].
* ↑ «Contadina de Asís - Mis Museos» (en castellà). mismuseos.net. [Consulta: 25 novembre 2018].
# Abraham (desambiguació)

* No s'ha de confondre amb Abrahám.
«Abraham» té aquests significats:
* Abraham
* Clet Abraham (Bretanya, 1966), pintor i escultor francès especialitzat en art urbà
* Cresques Abraham (Palma, 1325 - 1387), cartògraf mallorquí d'origen jueu, rellotger i constructor d'instruments nàutics
* F. Murray Abraham (Pittsburgh, 1939), actor estatunidenc
* Força Abraham-Lorentz-Dirac, força que experimentaria una partícula carregada movent-se a velocitats relativistes
* Gabriel Abraham (futbolista)
* Henri Abraham
* Karl Abraham
* Pare Abraham
* Paul Abraham (Apatin, 1892, Àustria-Hongria-Hamburg, 1960),
* Saint-Abraham, municipi francès a la regió de Bretanya, al departament d'Ar Mor-Bihan
Viccionari
# Erny Brenner

Erny Brenner (Dudelange, 13 de setembre de 1931 - Esch-sur-Alzette, 9 de juliol de 2016) fou un futbolista luxemburguès de la dècada de 1950.
Fou 14 cops internacional amb la selecció luxemburguesa. Pel que fa a clubs, defensà els colors d'Stade Dudelange.

## Referències

* ↑ "Erny Brenner am Samstag verstorben." tageblatt.lu, 2016-07-12. (alemany)
* ↑ Erny Brenner a National-Football-Teams.com (anglès)
# Leonard (Missouri)

Leonard és una població dels Estats Units a l'estat de Missouri. Segons el cens del 2000 tenia 66 habitants.

## Demografia

Segons el cens del 2000, Leonard tenia 66 habitants, 29 habitatges, i 18 famílies. La densitat de població era de 79,6 habitants per km².
Dels 29 habitatges en un 31% hi vivien nens de menys de 18 anys, en un 58,6% hi vivien parelles casades, en un 3,4% dones solteres, i en un 37,9% no eren unitats familiars. En el 37,9% dels habitatges hi vivien persones soles el 27,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,06.
Per edats la població es repartia de la següent manera: un 22,7% tenia menys de 18 anys, un 4,5% entre 18 i 24, un 27,3% entre 25 i 44, un 24,2% de 45 a 60 i un 21,2% 65 anys o més.
L'edat mediana era de 42 anys. Per cada 100 dones de 18 o més anys hi havia 59,4 homes.
La renda mediana per habitatge era d'11.250 $ i la renda mediana per família de 4.821 $. Els homes tenien una renda mediana de 71.250 $ mentre que les dones 13.750 $. La renda per capita de la població era de 13.067 $. Entorn del 53,8% de les famílies i el 35,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leonard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Leonard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Copa Intercontinental d'hoquei sobre patins masculina 1986

La tercera edició de la Copa Intercontinental d'hoquei patins masculina es disputà l'any 1986.
En aquesta edició, la competició es deixà de disputar en format de lligueta, amb la participació de diversos clubs, i es disputà directament una final a doble partit entre els vencedors d'Europa i de Sud-amèrica. El campió fou la Unión Vecinal de Trinidad (UVT), de l'Argentina.

## Resultats

| Unión Vecinal de Trinidad | 5-3 | FC Barcelona |
| Unión Vecinal de Trinidad | 5-4 | FC Barcelona |

## Referències

* ↑ http://rinkhockey.net/busca/resultadoclubes.php?pass=4&beginDate=1985-01-01&endDate=1986-01-01&comp=Intercontinental+Cup&team=0&x=9&y=8
* ↑ http://rinkhockey.net/intercont86.htm
* ↑ https://www.fcporto.pt/pt/noticias/20181209-pt-explicacoes-sobre-a-taca-intercontinental
* ↑ https://www.diariodecuyo.com.ar/pasiondeportiva/La-hazana-de-la-UVT-vigente-20171205-0145.html

## Enllaços externs

* Resultats mundials d'hoquei patins Arxivat 2011-10-06 a Wayback Machine. (anglès)
# Arthur Troester

Arthur Troester (Rostov del Don, 1906 - Hamburg, 1997), fou un violoncel·lista alemany, d'origen rus.
Alumne de Pau Casals, entre 1935 i 1945 fou primer violoncel de la Filharmònica de Berlín. Després va tocar a l'Orquestra NDR de la Filharmònica de l'Elba i va ensenyar a la Hochschule für Musik und Theater d'Hamburg. Entre 1945 i 1975 també fou violoncel·lista del Trio Hansen (juntament amb el pianista Conrad Hansen i el violinista Erich Röhn).

## Selecció d'enregistraments

* Erich Röhn, Reinhard Wolf, Arthur Troester - Serenade Für Streichtrio Nr. 2 (Ludwig van Beethoven) (2xShellac, 12", Var) "Deutsche Grammophon" 92005-92006 (1949)
* Erich Röhn, Reinhard Wolf, Arthur Troester - Serenade Für Streichtrio Nr. 2 (Ludwig van Beethoven) (10", Album, Gat) "Deutsche Grammophon" 16087 LP Desconegut
* Conrad Hansen, Erich Röhn, Arthur Troester - Klaviertrio Es-Dur, Op. 100 (Franz Schubert,) (LP, Album, Mono) "Telefunken" BLE 14 131 Desconegut
* Conrad Hansen, Heinrich Geuser, Arthur Troester, Johannes Brahms, Trio Für Klavier, Klarinette Und Violoncello B-dur Op. 11, (Ludwig van Beethoven). Trio Für Klavier, Klarinette Und Violoncello A-moll Op. 114 (Johannes Brahms) (LP) Columbia SMC 80 902 Desconegut.

## Referències

* ↑ Arthur Troester
# Emilio Rodríguez

Emilio Rodríguez és el nom dels següents personatges:
* Emilio Rodríguez Ayuso (1845-1891), arquitecte espanyol impulsor d'estil neomudèjar
* Emilio Rodríguez Barros (Ponteareas, 1923), ciclista espanyol.
* Emilio Rodríguez Zapico (León, 1944 - Huete, 1996), pilot automobilístic espanyol que va arribar a participar en la Fórmula 1
# Riu Major

«Riu Major» té aquests significats:
* Riu Major, riu dels termes comunal de Costoja, de la comarca del Vallespir i municipal d'Albanyà, de la de l'Alt Empordà
* Riu Major, riu del terme comunal de Forques dels Aspres (Rosselló), que després passa a anomenar-se la Cantarana.
* Riu Major, afluent de la Noguera Pallaresa al terme de Baix Pallars.
# Tripodisc

Tripodisc (en llatí Tripodiscus, en grec antic Τριποδίσκος) era una ciutat del territori de Mègara, i es diu que era un dels cinc districtes en què inicialment es va dividir el territori de Megaris, segons Plutarc.
Estrabó diu que segons alguns crítics Homer va mencionar la ciutat junt amb Egirusa i Nisea ciutats que formaven part del domini d'Àiax de Salamina però els atenencs van modificar el text per justificar que ja en temps de la guerra de Troia, Salamina els pertanyia.
Hi va néixer Susarió, un poeta que es pensa que va ser l'introductor de la comèdia àtica o Vella comèdia, i que va anar a viure a Icària. Tucídides diu que la ciutat era al peu de la muntanya Gerània i col·locada estratègicament entre Platea i l'istme. Pausànias diu que estava ben situada entre Delfos i Argos. Diu també que el seu nom venia d'un trípode que l'argiu Corebos havia portat de l'oracle de Delfos i que al lloc on aquest trípode caigués, havia de quedar-se a viure i construir un temple a Apol·lo. Algunes restes de la ciutat es conserven al peu de la muntanya a menys de 10 km de Mègara.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1715. ISBN 9788441224223.
* ↑ Smith, William (ed.). «Tripodiscus». Dictionary of Greek and Roman Geography (1854). [Consulta: 26 juliol 2021].
# Le Pin de Balmar

Le Pin de Balmar (francès Pin-Balma) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Copa Intercontinental de futbol sala

La Copa Intercontinental de futbol sala és una competició internacional que enfronta els millor classificats dels respectius campionats continentals.
El campionat es disputa cada any des de l'edició de 1997, a la ciutat de Porto Alegre al Brasil. No fou però fins a l'edició del 2004 que la competició fou reconeguda per la FIFA que des d'aleshores va organitzar el torneig.

## Historial
### No organitzats per la FIFA

| Any | Campió | Marcador | Finalista | Seu |
| 1997 | Internacional | 4-2 | FC Barcelona | Porto Alegre (BRA) |
| 1997 | MFK Dina Moskvà | 0-0, 3-2, 4-2 | Inter/Ulbra | Moscou (RUS) |
| 1998 | Atlético Pax de Minas | 5-6, 4-0, 4-3 | MFK Dinamo Moskvà | Moscou (RUS) |
| 1999 | Sport Club Ulbra | 4-4 (5-3 pen), 3-2, 3-4 | MFK Dinamo Moskvà | Moscou (RUS) |
| 2000 | Caja Segovia FS | Lligueta | Atlético Pax de Minas | Moscou (RUS) |
| 2001 | Sport Club Ulbra | Lligueta | MFK Dinamo Moskvà | Moscou (RUS) |
| 2002 | no es disputà | | | |
| 2003 | no es disputà | | | |

### Organitzats per la FIFA

| Any | Campió | Marcador | Finalista | Seu |
| 2004 | A Carlos Barbosa F | 6 - 3 | Platges de Castelló FS | Barcelona (CAT) |
| 2005 | Boomerang Interviú | 5 - 2 | Malwee/Jaraguá | Puertollano (ESP) |
| 2006 | Boomerang Interviú | 3 - 1 | Malwee/Jaraguá | Brusque (BRA) |
| 2007 | Boomerang Interviú | 1 - 0 | Malwee/Jaraguá | Portimão (POR) |
| 2008 | Boomerang Interviú | 6 - 1 | Malwee/Jaraguá | Granada (ESP) |
| 2009 | no es disputà | no es disputà | no es disputà | no es disputà |
| 2010 | no es disputà | no es disputà | no es disputà | no es disputà |
| 2011 | Inter Movistar | 2 - 1 | Carlos Barbosa | Alcalá de Henares (ESP) |
| 2012 | Carlos Barbosa | 4 – 1 | Inter Movistar | Carlos Barbosa (BRA) |
| 2013 | MFK Dinamo Moskva | 5 – 1 | Carlos Barbosa | Greensboro, North Carolina (USA) |
| 2014 | AFC Kairat | 3 – 2 | MFK Dinamo Moskva | Almaty (Kazakhstan) |
| 2015 | Atlântico | 4 – 3 (pr.) | AFC Kairat | Erechim (Brasil) |
| 2016 | Magnus Futsal | 4 – 3 (pr.) | Carlos Barbosa | Doha (Qatar) |
| 2017 | no es disputà | no es disputà | no es disputà | no es disputà |
| 2018 | Magnus Futsal | 2 – 0 | Carlos Barbosa | Bangkok (Tailàndia) |

## Referències

* ↑ «La XII Copa Intercontinental de Clubes de Fútbol Sala se ha presentado esta mañana en Alcalá de Henares.» (en castellà). Prensa Inter Movistar, 17-02-2010. [Consulta: 18 febrer 2011].
* ↑ «ACBF vence o Inter por 4 a 1 e conquista a Copa Intercontinental de Futsal» (en portuguese). Jornal Zero Hora, 30-06-2012. [Consulta: 1r juliol 2012].

## Enllaços externs

* 2006 RSSSF
* 2005 RSSSF
* 2004 RSSSF
* Futsalhellas Arxivat 2007-10-09 a Wayback Machine.
# Abracadabra

Abra cadabra és una paraula màgica d'encanteris utilitzada en els jocs de màgia que històricament es creia que tenia poder guaridor quan s'introduïen en amulets.

## Història

Un dels primers esments amb què es té constància de la paraula ABRA CADABRA es remunta al segle iii en un poema titulat De Medicina Praecepta de Quint Sammònic Serè, metge de l'emperador romà Caracal·la, que prescrivia als malalts de malària que portessin un amulet que contingués la paraula escrita formant un cal·ligrama triangular:
A - B - R - A - C - A - D - A - B - R - A A - B - R - A - C - A - D - A - B - R A - B - R - A - C - A - D - A - B A - B - R - A - C - A - D - A A - B - R - A - C - A - D A - B - R - A - C - A A - B - R - A - C A - B - R - A A - B - R A - B A
Això deien que disminuïa el control de l'esperit de la malaltia sobre el pacient. Altres emperadors romans, com Geta i Alexandre Sever, eren seguidors de les ensenyances mèdiques de Quint Sammònic Serè i és probable que també fessin servir l'encantament.
Segons l'Encyclopædia Britannica de 1911, els gnòstics basilidians de la secta de Basilides d'Alexandria utilitzaven Abracadabra com una fórmula màgica que invocava l'ajuda dels esperits bons contra la malaltia i la desgràcia. Es trobava en les pedres Abraxas que s'utilitzaven com amulets. Posteriorment, es va estendre el seu ús més enllà dels gnòstics, i més recentment, s'aplicava despectivament a concepcions o hipòtesis que pretenen donar una solució simple a fenòmens aparentment inexplicables.
Recentment, aquesta paraula s'utilitzava comunament com un encanteri d'il·lusionistes i els seus imitadors.
En una entrevista pública en el Festival del Llibre d'Edimburg del 15 d'abril de 2004, J. K. Rowling va explicar l'etimologia de la maledicció assassina Obitus per Subitum (en anglès, Avada Kedavra): "Algú sap d'on prové Avada Kedavra? Es tracta d'un antic encanteri en arameu, que prové d'Abracadabra, que significa 'deixar que la cosa sigui destruïda'. Originàriament, era emprat per curar malalties i la "cosa" era la malaltia, però vaig decidir fer que la "cosa" fos una persona. M'he permès moltes llicències amb coses així. Jo dono voltes sobre elles i les faig meves."

## Referències

* ↑ The tenacious buzz of malaria Arxivat 2012-11-11 a Wayback Machine. Wall Street Journal. July 10, 2010.
* ↑ «Bartleby». Arxivat de l'original el 2008-11-22. [Consulta: 8 novembre 2010].

## Enllaços externs

* Abracadabra Robert Todd Carroll, Skeptic's Dictionary (anglès).
# Arceofont

Arceofont (en grec antic Άρκεοφών) va ser, segons la mitologia grega, un home molt ric, fill de Minníridas, nascut a Salamina, a Xipre.
Aquest home va veure la filla de Nicocreont, rei de Salamina i descendent de Teucre, i se'n va enamorar. Per la genealogia de la noia, Arceofont encara la volia més, ja que ell era fill de fenicis, i socialment de classe baixa encara que tingués moltes riqueses. Va oferir molts més presents que els altres pretendents, però Nicocreont no els acceptà. Arceofont va rondar més sovint la casa d'Arsíone, la filla del rei, i vetllava amb els seus companys. Però no obtenia res d'això, i va convèncer la dida de la noia, a base de regals, que li proporcionés una cita amb Arsíone d'amagat. Però la noia, quan la dida li va dir la proposta, ho va explicar als seus pares. Nicocreont va tallar la llengua a la dida, la punta del nas i els dits, i la va fer fora de casa seva. Això va provocar la còlera d'Afrodita. Perduda tota esperança, Arceofont es va deixar morir de gana. La gent de la ciutat van lamentar aquella mort, i es va organitzar un gran funeral. Quan els seus parents van transportar el cos per retre-li honors fúnebres, Arsínoe va treure el cap des de casa seva per veure com cremaven el cos d'Arceofont. Afrodita, molesta per la seva insolència, la va transformar en pedra, arrelant els seus peus a terra.
Aquesta història és molt semblant a la d'Ifis i Anaxàrete.

## Referències

* ↑ Antoní Liberal. «XXXIX. Arceofont». A: Recull de metamorfosis. Barcelona: Fundació Bernat Metge, 2012, p. 201-203. ISBN 9788498592061.
# Emilio Reus

Emilio Reus (Madrid, 1858 - † Montevideo, 1891) va ser un empresari espanyol que va emigrar primer a l'Argentina, el 1885, i després a l'Uruguai, on va morir als 32 anys.

## Biografia

Reus va néixer i va viure a Madrid fins als 27 anys. Va ser catedràtic de la universitat el 1880 i diputat un any més tard. Mantenia una amistat amb la reina d'Espanya, Isabel II, cosa que li va permetre entrar en contacte amb importants empresaris de l'època.
El 1885 va arribar a Buenos Aires, on va treballar com periodista i economista. Si bé va tenir prosperitat econòmica durant un temps, aviat va entrar en crisi financera i va decidir anar-se'n a Montevideo a bord d'un vaixell de vapor. A l'Uruguai va comptar amb el suport del Banco Nacional i d'un grup d'obrers amb els quals va treballar en l'edificació d'habitatges residencials. La seva obra va causar impacte en l'arquitectura tradicional del país, en un període que avui es coneix com a època de Reus.
No obstant això, altres dels seus últims projectes van fracassar, els obrers van entrar en vaga, i li van envair els deutes. Va morir poc temps després en la pobresa.

## Referències

* ↑ Barri Reus, a Montevideo Arxivat 2008-02-18 a Wayback Machine. (castellà)

## Vegeu també

* Reus (Montevideo)
# Riu Kunduz

El riu Kunduz és un curs fluvial de l'Afganistan.
Neix a la regió central de l'Hundu Kush on passa per Bamiyan i segueix cap al nord; a la part central passa per Baghlan i Pul-i Khumri, i és conegut com a Surkhab o Riu Roig; segueix al nord on recorre tota la província de Kunduz de sud a nord fins a desaiguar al Amudarià o Oxus que forma el límit de la província amb la república del Tadjikistan i que modernament és creuat per un pont a Sher Khan; poc abans del pont rep el seu afluent principal, el Wakhsh. El seu curs és de 480 km.
L'aigua del riu i dels seus afluents s'utilitza principalment per regar els camps.
# Tripogon

Tripogon és un gènere de plantes de la subfamília de les cloridòidies, família de les poàcies És originari d'Àfrica tropical, Àsia, Austràlia.
Fou descrit per Johann Jakob Roemer i Joseph August Schultes i publicat a Systema Vegetabilium 2: 34, 600. 1817.
El nom del gènere deriva de les paraules gregues tria (tres) i pogon (barba), referint-se als pèls a la base dels lemes.

## Taxonomia

| Tripogon abyssinicus Tripogon africanus Tripogon anantaswamianus Tripogon bromoides Tripogon calcicola Tripogon capillatus Tripogon chinensis Tripogon coreensis Tripogon curvatus Tripogon debilis Tripogon ekmanii Tripogon exiguus Tripogon festucoides Tripogon filiformis Tripogon griffithii Tripogon hookerianus Tripogon humbertianus Tripogon humilis Tripogon jacquemontii Tripogon jaegerianus Tripogon japonicus Tripogon javanicus Tripogon lanatus | Tripogon larsenii Tripogon leptophyllus Tripogon liebenbergii Tripogon liouae Tripogon lisboae Tripogon loliiformis Tripogon longe-aristatus Tripogon longearistatus Tripogon major Tripogon mandrarensis Tripogon minimus Tripogon modestus Tripogon montanum Tripogon montanus Tripogon multiflorus Tripogon nanus Tripogon narayanae Tripogon neesianus Tripogon nicorae Tripogon oliganthos Tripogon panxianensis Tripogon pauperculus Tripogon pauperulus | Tripogon polyanthus Tripogon pungens Tripogon purpurascens Tripogon ravianus Tripogon roxburghianus Tripogon rupestris Tripogon semitruncatus Tripogon siamensis Tripogon sichuanicus Tripogon sivarajanii Tripogon snowdenii Tripogon spicatus Tripogon submutica Tripogon subtilissimum Tripogon thorelii Tripogon tibesticus Tripogon trifidus Tripogon unidentatus Tripogon unisetus Tripogon vellarianus Tripogon wardii Tripogon wightii Tripogon yunnanensis Tripogon zeylanicus |

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-11-13. [Consulta: 4 març 2010].
* ↑ «Tripogon». Tropicos.org. Missouri Botanical Garden. [Consulta: 13 novembre 2014].

## Enllaços externs

* Clayton, W.D., Harman, K.T. and Williamson, H. (2006 en endavant). Tripogon. A: GrassBase - The Online World Grass Flora.
# Lehnice

Lehnice és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1239.